2001R1508 — ET — 06.01.2005 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 1508/2001,

24. juuli 2001,

milles sätestatakse sibulate turustusnorm ja muudetakse määrust (EMÜ) nr 2213/83







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EMÜ) nr 2200/96 puu- ja köögiviljaturu ühise korralduse kohta, ( 1 ) viimati muudetud komisjoni määrusega (EÜ) nr 911/2001, ( 2 ) eriti selle artikli 2 lõiget 2, ning arvestades järgmist: (1) Sibulad kuuluvad määruse (EÜ) nr 2200/96 I lisas loetletud toodete hulka, mille jaoks tuleb kehtestada turustusnorm. Komisjoni 28. juuli 1983. aasta määrust (EMÜ) nr 2213/83, milles sätestatakse sibula ja salatsiguri kvaliteedistandardid, ( 3 ) viimati muudetud määrusega (EÜ) nr 2390/97, ( 4 ) on korduvalt muudetud ning see ei ole enam õiguslikult selge. (2) Selguse huvides tuleks sibulaid käsitlevad eeskirjad eraldada muude määruse (EMÜ) nr 2213/83 kohaldamisalasse kuuluvate toodete eeskirjadest. Kõnealused eeskirjad tuleks seetõttu uuesti koostada ja määruse (EMÜ) nr 2213/83 I lisa kehtetuks tunnistada. Selleks tuleks maailmaturu läbipaistvuse huvides võtta arvesse sibulate standardit, mida on soovitanud ÜRO Euroopa Majanduskomisjoni riknevate toodete standardimise ja kvaliteedi arendamise töörühm. (3) Nende standardite kohaldamine peaks ebarahuldava kvaliteediga tooted turult kõrvaldama, viima tootmise vastavusse tarbijate nõudmistega ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust. (4) Neid standardeid kohaldatakse kõikidel turustusetappidel. Toodete pikamaavedu, teatav ladustusaeg või mitmesugused toodetega tehtavad toimingud võivad kaasa tuua nende bioloogilisest arengust või riknemisohust põhjustatud kvaliteedi halvenemise. Seda kvaliteedi halvenemist tuleks seetõttu arvesse võtta lähetamisjärgsetel turustusetappidel standardeid kohaldades. (5) Käesolevas määruses sätestatud meetmed on kooskõlas värske puu- ja köögivilja turu korralduskomitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

CN-koodi 0703 10 19 alla kuuluvate sibulate turustusnorm on sätestatud käesoleva määruse lisas.

Seda standardit kohaldatakse kõikidel turustusetappidel määrusega (EÜ) nr 2200/96 sätestatud tingimuste kohaselt.

Lähetamisjärgsetel etappidel võib toodetel esineda vastupidiselt standarditele vähest värskuse ja turdumuse vähenemist ning bioloogilisest arengust või riknemisohust põhjustatud vähest kvaliteedi halvenemist.

Artikkel 2

Määrust (EMÜ) nr 2213/83 muudetakse järgmiselt.

1. Pealkirjas jäetakse välja sõnad “sibula ja”.

2. Artikli 1 lõige 1 asendatakse järgmisega: “1. CN-koodi 0705 21 00 alla kuuluva salatsiguri turustusstandard on sätestatud käesoleva määruse lisas.”

3. I lisa jäetakse välja.

4. II lisa pealkiri asendatakse järgmisega: “Lisa”.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Määrust kohaldatakse alates 1. jaanuarist 2002.

Käesolev määrus on tervikuna siduv ja vahetult kohaldatav kõikides liikmesriikides.









LISA

SIBULA STANDARD

I. TOOTE MÄÄRATLUS

Käesolevat standardit kohaldatakse Allium cepa L. sibulasortide suhtes, mis tuleb tarbijale müüa töötlemata kujul, välja arvatud pealsetega roheline sibul ja tööstuslikuks töötlemiseks ettenähtud sibulad.

II. KVALITEEDINÕUDED

Standardis määratletakse müügivalmis ja pakendatud sibulate kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peavad kõikides klassides sibulad olema:

— terved,

— veatud; mädanenud või toiduks kõlbmatud riknenud tooted ei ole lubatud,

— puhtad, praktiliselt ilma nähtava võõrlisandita,

— külmakahjustusteta,

— ettenähtud kasutuseks piisavalt kuivad (säilitussibulal peavad vähemalt kaks esimest välimist kihti ja vars olema täiesti kuivad),

— õõnsa või sitke varreta,

— taimekahjuriteta,

— taimekahjurite tekitatud kahjustusteta,

— ebatavalise pinnaniiskuseta,

— võõra lõhna ja maitseta.

Lisaks sellele peavad sibula varred olema ära keeratud või puhtalt lõigatud ja need ei tohi olla pikemad kui 6 cm (välja arvatud palmitsetud sibulad).

Sibulad peavad olema niisuguses valmimisastmes ja seisukorras, et need:

— taluvad vedu ja käitlemist, ning

— jõuavad sihtkohta rahuldavas seisukorras.

B. Liigitamine

Sibulad liigitatakse kahte järgnevalt määratletud klassi:

i) I klass Selle klassi sibulad peavad olema hea kvaliteediga. Need peavad olema sorditüüpilised. Sibulad peavad olema: — kõvad ja tihked, — mitte kasvama läinud (ilma väliselt nähtavate võrseteta), — ebanormaalsest arengust põhjustatud turdumuseta, — juurenarmasteta; enne täielikku valmimist koristatud sibulatel võib esineda juurnarmaid. Järgmised vead võivad olla lubatud, kui need ei mõjuta toote üldilmet, kvaliteeti, säilivust ega esitusviisi pakendis: — tühised kujuvead, — tühised värvusvead, — vähene koore tumenemine, kui see ei ulatu sisu vahetult kaitsva kattesoomuste kihini, tingimusel et tumenenud on kuni 1/5 sibula pinnast, — kattesoomuste väikesed lõhenemised ja osaline puudumine, tingimusel et sibula lihakad soomused on kaitstud.

ii) II klass Sellesse klassi kuuluvad sibulad, mida ei või liigitada I klassi, kuid mis vastavad eespool nimetatud miinimumnõuetele. Sibulad peavad olema piisavalt tihked. Sibulatel võib olla järgmisi vigu, kui on säilinud põhilised kvaliteedi-, säilivus- ja esitusviisi omadused: — kujuvead, — värvusvead, — sibulad on hakanud idanema (mitte üle 10 % arvust või kaalust müügiühiku kohta), — hõõrdumisjäljed, — vähesed pindmised parasiitide või haiguste tekitatud kahjustused, — väikesed armistunud lõhed, — väikesed armistunud muljutised, mis tõenäoliselt ei kahjusta säilivusomadusi, — juurenarmad, — koore tumenemine, kui see ei ulatu sisu vahetult kaitsva kattesoomuste kihini, tingimusel et tumenenud on kuni 1/2 sibula pinnast, — kattesoomuste lõhenemised ja osaline puudumine kuni 1/3 sibula pinnast, tingimusel et sibula lihakad soomused ei ole kahjustatud.

III. SUURUSNÕUDED

Suurus määratakse kindlaks ristlõike suurima läbimõõdu alusel. Kõige väiksema ja kõige suurema sibula läbimõõtude vahe samas pakendis ei tohi ületada:

— 5 mm, kui kõige väiksema sibula läbimõõt on vähemalt 10 mm, kuid alla 20 mm. Kui sibula läbimõõt on vähemalt 15 mm, kuid alla 25 mm, võib vahe olla 10 mm,

— 15 mm, kui kõige väiksema sibula läbimõõt on vähemalt 20 mm, kuid alla 40 mm,

— 20 mm, kui kõige väiksema sibula läbimõõt on vähemalt 40 mm, kuid alla 70 mm,

— 30 mm, kui kõige väiksema sibula läbimõõt on vähemalt 70 mm.

Miinimumläbimõõt on 10 mm.

IV. HÄLBEID KÄSITLEVAD NÕUDED

Igas pakendis või igas lahtiselt esitatava toote partiis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele.

A. Kvaliteedihälbed

i) I klass 10 % sibulate arvust või massist, mis ei vasta selle klassi nõuetele, kuid vastab II klassi nõuetele, või mida võib erandlikult lubada selle klassi lubatud hälvete piires.

ii) II klass 10 % sibulate arvust või massist, mis ei vasta selle klassi ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud tooted.

B. Suurushälbed

Kõikides klassides: 10 % sibulate arvust või massist, mis ei vasta suurusnõuetele, kuid mille läbimõõt on kuni 20 % nõutavast väiksem või suurem.

V. ESITUSVIISI NÕUDED

A. Ühtlikkus

Iga pakendi või iga lahtiselt esitatava partii sisu peab olema ühtlik ja sisaldama ainult sama päritoluga, sama sorti, sama kvaliteedi ja suurusega sibulaid.

▼M3

Kuni kolmekilogrammise netomassiga müügipakendid võivad siiski sisaldada eri värvi sibulate segu tingimusel, et need on ühtliku kvaliteediga ning iga värvi puhul sama päritolu ja suurusega ja samast sordist.

▼B

Pakendi või lahtiselt esitatava partii sisu nähtav osa peab esindama kogu pakendi sisu.

▼M1

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 5 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Pakendamine

Sibulad peavad olema pakitud nii, et need on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema ilma igasuguse võõrolluseta.

▼M4

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

C. Esitusviis

Sibulaid võib müügiks pakkuda:

— kihiti pakendis,

— lahtiselt pakendis (sealhulgas lahtiselt mahutites),

— lahtiselt transpordivahendis,

— palmikutes: — kas teatava arvu sibulate kaupa, sellisel juhul peab palmikutes olema vähemalt kuus sibulat (täiesti kuivanud vartega), või teatava netomassi alusel.

Palmitsetud sibulate puhul peavad ühes pakendis (teatav arv sibulaid või kindel netomass) olevate palmikute omadused olema ühtsed.

VI. MÄRGISTAMISNÕUDED

Iga pakendi ühel küljel peavad ainult pakendis olevate toodete kohta olema loetavate, kustumatute ja väljastpoolt nähtavate tähtedega järgmised andmed.

Kui sibulaid veetakse lahtiselt (otse kaubaveokile laadituna), peavad eespool nimetatud andmed sisalduma koorma saatedokumentides, mis pannakse veokis nähtavale kohale.

▼M4

A. Identifitseerimine

Pakendaja ja/või saatja nimi ja aadressSelle teabe võib asendada:

— kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse;

— ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼M3

B. Toote liik

— “Sibulad”, kui pakendi sisu ei ole nähtav,

— kui müügipakend sisaldab eri värvi sibulate segu: — — “Sibulate segu” või samaväärne nimetus, — kui pakendi sisu ei ole nähtav, pakendis sisalduvate sibulate kõik värvused ja iga värvi sibulate miinimumarv.

C. Toote päritolu

— päritoluriik ja võimaluse korral tootmispiirkond või üleriigiline, piirkondlik või kohalik kohanimi,

— eri värvi eri päritolu sibulate segu sisaldavate müügipakendite puhul asjaomase värvuse kõrval päritoluriigi märge.

▼B

D. Kaubanduslikud andmed

— Klass.

— Suurus väljendatuna miinimum- ja maksimumläbimõõdus.

— Netomass.

E. Ametlik kontrollmärk (ei ole kohustuslik)

▼M4

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.